14. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ  ΚΑΙ ΕΘΝΙΚΗΣ ΑΜΥΝΗΣ Αριθ. Φ. 870/213/738196 της 24/24 Ιουν. 1982 (ΦΕΚ Β΄ 431). Αναμόρφωση συλλογικών οργάνων Διοικήσεως ΝΠΔΔ αρμοδιότητος Υπουργείου Εθνικής Αμύνης. Διοικητικό Συμβούλιο ΝΙΜΤΣ Άρθρ.2.-1.Αναμορφώνεται η σύνθεση του Διοικητικού Συμβουλίου του Νοσηλευτικού Ιδρύματος Μετοχικού Ταμείου Στρατού ως εξής: «α.Ο εκάστοτε Πρόεδρος του Διοικητικού Συμβουλίου του Μετοχικού Ταμείου Στρατού, ως Πρόεδρος. β.Ο εκάστοτε ΒΥ/ΓΕΣ. γ.Ένα μέλος του Δ.Σ. της Ένωσης Αποστράτων Αξιωματικών Στρατού (ΕΑΑΣ). δ.Ένα μέλος του Δ.Σ. της Ένωσης αποστράτων Αξιωματικών Αεροπορίας (ΕΑΑΑ). ε.Ένας απόστρατος Ανώτατος Αξ/κός της ΕΛ.ΑΣ (τέως Χωρ/κής) ως εκπρόσωπος των Συνταξιούχων της Χωρ/κής. στ.Δύο εν ενεργεία Ανώτατοι ή Ανώτεροι Αξιωματικοί από τους οποίους ο ένας του Υγειονομικού και ο άλλος του Δικαστικού. ζ.Ένας Ανώτατος ή Ανώτερος Αξιωματικός της ΕΛ.ΑΣ (Χωροφυλακής) εν ενεργεία. η.Ο Γενικός Δ/ντής του Ιδρύματος σαν εισηγητής μετά ψήφου. θ.Δύο εκπρόσωποι των εργαζομένων στο Ίδρυμα από τους οποίους ένας Ιατρός και ένας από το λοιπό προσωπικό, με δικαίωμα ψήφου. 2.Το Συμβούλιο ευρίσκεται σε απαρτία όταν είναι παρόντες ο Πρόεδρος και έξι τουλάχιστον από τα μέλη αυτού. 3.Οι αποφάσεις λαμβάνονται κατά πλειοψηφία των παρόντων μελών σε περίπτωση δε ισοψηφίας υπερισχύει η ψήφος του Προέδρου». Το Δ.Σ. αναμορφώθηκε ως άνω και αντικαταστάθηκαν οι παρ. 2 και 3 από την Φ. 959.1/ 156/665895/12-19 Οκτ. 1990 (ΦΕΚ Β΄ 722) απ. Υπ. Προεδρίας και Εθν. Άμυνας. 4.Κατά τα λοιπά ισχύουν οι υπάρχουσες διατάξεις. Κάθε αντίθετη διάταξη σχετική με την σύνθεση των Διοικητικών Συμβουλίων των πιο πάνω ΝΠΔΔ, καταργείται. Για τις λοιπές διατάξεις βλέπε ανωτ.  σελ. 1522,13.

[Source: greek_legal_code_raptarchis | Tokens: 1635]